విద్యా, ఆరోగ్యరంగాల్లో ఖర్చుతక్కువే!
ఆర్థిక సర్వే విశ్లేషణ
న్యూఢిల్లీ : భారత్‌ పన్నులు, స్థూలదేశీయోత్పత్తి నిష్పత్తిని పెంచుకోవా ల్సిన అవసరం ఎంతో ఉంది. ఆరోగ్యం, విద్యాపరంగా మరింత వ్యయం పెరుగు తుందని ఆర్థికసర్వే వివరించింది. దేశ పన్నులరంగం జిడిపి నిష్పత్తికి 16.6శాతంగా ఉంది. వర్ధమాన మార్కెట్ల ఆర్థిక వ్యవస్థ, ఒఇసిడి సగటు నిష్పత్తులకంటే తక్కువగా ఉంది. వర్ధమాన మార్కెట్ల ఆర్థిక వ్యవస్థలు 21శాతం, ఒఇసిడి 34శాతంగా ఉన్నాయి. ఇతర దేశాలతో పోలిస్తే ఈ పన్ను నిష్పత్తి 5.4 శాతం పాయింట్లు తగ్గింది. ఇతర దేశాలతో పోలిస్తే ఆరోగ్యం, విద్యారంగాలపై భారత్‌ 3.4శాతం పాయింట్లు తక్కువ ఖర్చుచేస్తోందని ఆర్థిక మంత్రి అరుణ్‌జైట్లీ ప్రవేశపెట్టిన ఆర్థికసర్వే వివరించింది. 5.5శాతం మాత్రమే ఆదాయ వనరులున్నవారు పన్నులు చెల్లిస్తున్నట్లు తేలింది. పన్నులు పూర్తిస్థాయిలో చెల్లించే వ్యవస్థను ఏర్పాటు చేసేందుకు కృషి జరుగుతున్నట్లు సర్వే వివరించింది. పన్నులు, ప్రభుత్వ వ్యయాలు ఆర్థికలోటు పరంగా చూడకూడదని, సంస్థాగత శ్రేయ స్సుపరంగా సమీక్షించాలని నిర్ణయించారు. ఇందుకోసం జిఎస్‌టి అమలు ఎంతో వీలు కల్పిస్తుందని, ప్రజాస్వామ్య యుతమైన బాధ్యతాయుతమైన పన్నుల చెల్లింపు వ్యవస్థకు కూడా వేదిక అవుతుందని వ్యాఖ్యానించింది. మొత్తం 112.82 లక్షల మంది అటల్‌పెన్షన్‌ యోజన, నేషనల్‌ పెన్షన్‌ స్కీంలలో సభ్యత్వం పొందినట్లు సర్వే వివరించింది. అయితే ఈదిశగా ఆర్థికలోటును కట్టడిచేయడం వచ్చే ఆర్థికసంవత్సరం సవాళ్లతో కూడుకున్నదేనని ఆర్దికసర్వే వివరించింది. సర్వే ప్రకారం 7-7.5 శాతం ఆర్థిక వృద్ధి ఉంటుందని చెపుతుంటే ప్రభుత్వం మాత్రం జిడిపి 7.6శాతం వృద్ధి చెందుతుందని అంచనా వేస్తోంది.